ศาลลดค่าฟ้องไบเออร์ 74% กฎหมายรัฐไม่เอื้อ
เมื่อ 20 ก.ค. ศาลอุทธรณ์รัฐแคลิฟอร์เนียในสหรัฐฯ ไม่พลิกคำตัดสินคดีฟ้องร้องของนายดเวย์น จอห์นสัน อดีตคนตัดหญ้าโรงเรียนแห่งหนึ่งในเมืองซานฟรานซิสโกของรัฐแคลิฟอร์เนีย ที่เรียกค่าเสียหายกับบริษัท ไบเออร์ เอจี สัญชาติเยอรมนี จากการใช้ผลิตภัณฑ์ยาปราบวัชพืช ราวด์อัป จนทำให้ป่วยเป็นมะเร็งต่อมน้ำเหลืองชนิดแพร่กระจายเร็ว (non-Hodgkins lymhoma) แต่ศาลลดค่าเสียหายลงไปอีก 74% เป็น 20.5 ล้านเหรียญสหรัฐฯ หรือราว 651 ล้านบาทเพราะกฎหมายรัฐไม่เอื้อค่าเสียหายที่ทำให้อายุขัยสั้นลง ก่อนนี้คณะลูกขุนเมืองซานฟรานซิสโก ตัดสินเมื่อเดือน ส.ค.ปี 2561 ให้จ่ายค่าเสียหายกับโจทก์ 289.2 ล้านเหรียญ แต่ต่อมาผู้พิพากษาตัดสินลดลงเป็น 78.5 ล้านเหรียญอย่างไรก็ตาม คดีนี้ไม่เกี่ยวกับข้อตกลงของไบเออร์ฯ ซึ่งเข้าซื้อกิจการมอนซานโต บริษัทยักษ์ใหญ่ด้านเคมีการเกษตรของสหรัฐฯ ผู้ผลิตยาปราบวัชพืช ราวด์อัป เมื่อปี 2561 ด้วยมูลค่า 63000 ล้านเหรียญสหรัฐฯ ที่ยอมจ่ายเงินสูงสุดถึง 10900 ล้านเหรียญเพื่อยุติการดำเนินคดีฟ้องร้องในสหรัฐฯอีกเกือบ 100000 คดี อันเกี่ยวกับการใช้ ราวด์อัป ที่มีส่วนผสมของไกลโฟเซตตัวก่อให้เกิดมะเร็ง ในคำแถลงของไบเออร์มองว่า การตัดสินของศาลครั้งนี้เป็นขั้นตอนที่มาถูกทางแล้ว และอาจจะอุทธรณ์สู้คดีต่อศาลสูงสุดต่อไป.
ศาลอุทธรณ์รัฐแคลิฟอร์เนียในสหรัฐฯ ไม่พลิกคำตัดสินคดีฟ้องร้องของนายดเวย์น จอห์นสัน อดีตคนตัดหญ้าโรงเรียนแห่งหนึ่งในเมืองซานฟรานซิสโกของรัฐแคลิฟอร์เนีย ที่เรียกค่าเสียหายกับบริษัท ไบเออร์ เอจี
ศาลอุทธรณ์,แคลิฟอร์เนีย,ราวด์อัป,ข่าววันนี้,ไบเออร์ เอจี,ยาฆ่าหญ้า,สารเคมี